CELEX: 31999D0500
Language: sk
Date: 1999-07-01 00:00:00
Title: Komisia Rozhodnutie Komisie z 1. júla 1999, Rozhodnutie Komisie 1999/500/ES z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci finančného nástroja na usmerňovanie rybného hospodárstva (FNURH) na obdobie rokov 2000 až 2006 okrem regiónov cieľa 1 štrukturálnych fondov (oznámené pod číslom dokumentu C(1999) 1760)

Dôležité právne oznámenie

|

31999D0500

Úradný vestník L 194 , 27/07/1999 S. 0047 - 0048

		Rozhodnutie Komisiez 1. júla 1999,ktorým sa stanovuje predbežné rozdelenie vyhradených prostriedkov podľa členských štátov v rámci finančného nástroja na usmerňovanie rybného hospodárstva (FNURH) na obdobie rokov 2000 až 2006 okrem regiónov cieľa 1 štrukturálnych fondov(oznámené pod číslom dokumentu C(1999) 1760)(1999/500/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch [1], najmä na jeho štvrtý pododsek článku 7 ods. 3,(1) keďže prvý pododsek článku 2 ods. 3 nariadenia (ES) č. 1260/1999 stanovuje, že FNURH prispeje na štrukturálne aktivity v odvetví rybného hospodárstva mimo regiónov spadajúcich pod cieľ 1;(2) keďže odsek 40 záverov predsedníctva Európskej Rady v Berlíne z 24. a 25. marca 1999 stanovil čiastky vzťahujúce sa na príslušné aktivity na obdobie rokov 2000 až 2006;(3) keďže štvrtý pododsek článku 7 ods. 3 nariadenia (ES) č. 1260/1999 stanovuje, že Komisia má použiť prehľadné postupy na vytvorenie predbežného rozdelenia vyhradených prostriedkov pre členské štáty, ktoré sú k dispozícii pre príslušné aktivity; keďže Komisia 18. marca 1999 [2] v poznámke predloženej Výboru stálych zástupcov uviedla na tento účel použitú metódu;(4) keďže tieto prostriedky by mali byť pridelené podľa tejto metódy,PRIJALA TOTO ROZHODNUTIE:Článok 1Predbežná výška vyhradených prostriedkov podľa členských štátov v rámci finančného nástroja na usmerňovanie rybného hospodárstva mimo regióny spadajúce pod cieľ 1 na obdobie rokov 2000 až 2006 je uvedená v prílohe.Článok 2Toto rozhodnutie je adresované členským štátom.V Bruseli 1. júla 1999Za KomisiuEmma Boninočlenka Komisie[1] Ú. v. ES L 161, 26.6.1999, s. 1.[2] "Technická poznámka Komisie k prostriedkom z finančného nástroja na usmerňovanie rybného hospodárstva" (poznámka pre delegácie, SN 1122/99 z 18. marca 1999).--------------------------------------------------PRÍLOHAPredbežné rozdelenie vyhradených prostriedkov podľa členských štátov v rámci finančného nástroja na usmerňovanie rybného hospodárstva mimo regióny spadajúce pod cieľ 1 štrukturálnych fondov na obdobie rokov 2000 až 2006(v miliónoch EUR (ceny v roku 1999)) |Členský štát | Výška prostriedkov |Belgicko | 34 |Dánsko | 197 |Nemecko | 107 |Grécko | — |Španielsko | 200 |Francúzsko | 225 |Írsko | — |Taliansko | 96 |Luxembursko | — |Holandsko | 31 |Rakúsko | 4 |Portugalsko | — |Fínsko | 31 |Švédsko | 60 |Spojené kráľovstvo | 121 |Celkom | 1106 |--------------------------------------------------